Държавен вестник, бр. 81, 2020 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  81
2.2.2. земноводни и влечуги – Червенокоремна 
бумка (Bombina bombina), Добруджански тритон 
(Triturus dobrogicus), Пъстър смок (Elaphe sauromates), 
Обикновена блатна костенурка (Emys orbicularis);
2.2.3. риби – Украинска минога (Eudontomyzon 
mariae), Карагьоз (Дунавска скумрия) (Alosa 
immaculata), Распер (Aspius aspius), Белопера кро­
тушка (Romanogobio vladykovi), Европейска гор­
чивка (Rhodeus amarus), Сабица (Pelecus cultratus), 
Обикновен щипок (Cobitis taenia), Виюн (Misgurnus 
fossilis), Балкански щипок (Sabanejewia aurata), 
Високотел бибан (Gymnocephalus baloni), Ивичест 
бибан (Gymnocephalus schraetzer), Малка вретенарка 
(Zingel streber), Голяма вретенарка (Zingel zingel);
2.2.4. безгръбначни – Бръмбар рогач (Lucanus 
cervus), Обикновен сечко (Cerambyx cerdo), Буков 
сечко (Morimus funereus), Ценагрион (Ручейно 
пъстриче) (Coenagrion ornatum), Ивичест теодоксус 
(Theodoxus transversalis), Бисерна мида (Unio crassus).
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани­
ците на зоната, за постигане и поддържане на 
благоприятното им природозащитно състояние 
в Континенталния биогеографски регион;
3.2. подобряване на структурата и функциите 
на природни местообитания с кодове 3150, 3260, 
3270, 6110*, 6430, 91E0*, 91F0, 91H0* и 91Z0;
3.3. при необходимост подобряване на състо­
янието или възстановяване на типове природни 
местообитания, посочени в т. 2.1, местообитания 
на посочените в т. 2.2 видове и техните популации.
4. Целите на защитената зона по т. 3 са оп­
ределени съобразно важността на защитената 
зона за постигане и поддържане на благопри­
ятното природозащитно състояние на типовете 
природни местообитания и видовете по т. 2 в 
Континенталния биогеографски регион, както и 
за свързаността и целостта на мрежата от защи­
тени зони в страната като част от Европейската 
екологична мрежа Натура 2000. Те определят 
и приоритетите при планиране и прилагане на 
мерки в защитената зона.
5. Приоритетни за опазване в защитената зона 
са типовете природни местообитания, означени 
със знак (*) в приложение № 1 от ЗБР, както и 
типовете природни местообитания, за които са 
опредени цели за подобряване в т. 3.
6. Пълният опис на координатите на точ­
ките, определящи границата на защитена зона 
BG0000232 „Батин“, е посочен в приложението, 
неразделна част от настоящата заповед.
7. Стандартният формуляр с данни и оценки 
за защитената зона, както и картен материал 
с границите є са налични и се съхраняват в 
Министерството на околната среда и водите, 
РИОСВ – Русе, и на интернет страницата на 
Информационната система за защитените зони 
от екологичната мрежа Натура 2000.
8. В границите на защитената зона се забранява:
8.1. провеждане на състезания с моторни пре­
возни средства извън съществуващите пътища;
8.2. движение на мотоциклети, ATV, UTV и 
бъгита извън съществуващите пътища в неур­
банизирани територии; забраната не се прилага 
за определени на основание на нормативен акт 
трасета за движение на изброените моторни пре­
возни средства, както и при бедствия, извънредни 
ситуации и за провеждане на противопожарни, 
аварийни, контролни и спасителни дейности;
8.3. търсене и проучване на общоразпростра­
нени полезни изкопаеми (строителни и скално­
облицовъчни материали), разкриване на нови и 
разширяване на концесионните площи за добив 
на общоразпространени полезни изкопаеми 
(строителни и скалнооблицовъчни материали) в 
териториите, заети от природните местообитания 
по т. 2.1; забраната не се прилага в случаите, в 
които към датата на обнародване на заповедта 
в „Държавен вестник“ има започната процедура 
за предоставяне на разрешения за търсене и/или 
проучване, и/или за предоставяне на концесия 
за добив по Закона за подземните богатства и по 
Закона за концесиите, или е започнала процедура 
за съгласуването им по реда на глава шеста от 
Закона за опазване на околната среда и/или чл. 31 
от ЗБР, или е подадено заявление за регистриране 
на търговско откритие;
8.4. изземване на наносни отложения от реката 
в границите на местообитанията по т. 2.1 освен 
при установена необходимост за поддържане на 
проводимостта є, както и за подобряване на 
състоянието на природните местообитания и 
местообитанията на видовете по т. 2;
8.5. унищожаване на островни образувания;
8.6. въвеждане в природата и умишлено раз­
пространение на неместни видове, с изключение 
на залесяванията в съществуващи насаждения от 
неместни видове;
8.7. промяна на начина на трайно ползване, 
разораване, залесяване и превръщане в трайни 
насаждения на ливади, пасища и мери при полз­
ването на земеделските земи като такива;
8.8. разораване и залесяване на поляни и 
други незалесени горски територии в границите 
на негорските природни местообитания по т. 2.1;
8.9. премахване на характеристики на ланд­
шафта (синори, жизнени единични и групи 
дървета, традиционни ивици, заети с храстово-
дървесна растителност сред обработваеми земи, 
защитни горски пояси, каменни огради и живи 
плетове) при ползването на земеделските земи 
като такива;
8.10. употреба на пестициди, минерални, 
листоподхранващи и микроторове, както и 
на биологично активни вещества, които не са 
получили биологична и токсикологична регис­
трация от специализираните комисии и съвети 
към Министерството на земеделието, храните 
и горите, Министерството на здравеопазването 
и Министерството на околната среда и водите;
8.11. употреба на минерални торове в ливади, 
пасища, мери, изоставени орни земи и горски 
територии, както и на продукти за растителна 
защита от професионална категория на употреба 
освен при каламитет и епифитотия;